**Egyptin historia** 

Esidynastinen Egypti 

Egyptin protodynastinen kausi –3150 eaa.

Muinainen Egypti 

Varhaisdynastinen kausi 3150–2686 eaa.  
Vanha valtakunta 2686–2181 eaa.  
Ensimmäinen välikausi 2181–2055 eaa.  
Keskivaltakunta 2055–1650 eaa.  
Toinen välikausi 1650–1550 eaa.  
Uusi valtakunta 1550–1069 eaa.  
Kolmas välikausi 664–332 eaa.  
Myöhäiskausi 664–332 eaa.  
Egyptin historia Persian vallan alla

Kreikkalainen ja roomalainen Egypti 

Ptolemaiosten valtakunta 332–30 eaa.  
Aegyptus 30 eaa.–641 jaa.  
Sassanidien Egypti 619–629

Egyptin keskiaika 

Rashidun-kalifaatti 641–661  
Umaijadikalifaatti 661–750  
Abbasidikalifaatti 750–935  
Tulunidit 868–905  
Ikhshididit 935–969  
Fatimidit 969–1171  
Aijubidit 1171–1250  
Mamelukkien sulttaanikunta 1250–1517

Osmanien Egypti 

Egyptin eyalet 1517–1867  
Ranskan miehitys 1798–1801  
Muhammad Alin dynastia 1805–1953  
Egyptin kediivikunta 1867–1914

Moderni Egypti 

Britannian valta Egyptissä 1882–1922  
Egyptin sulttaanikunta 1914–1922  
Egyptin kuningaskunta 1922–1953  
Egyptin tasavalta 1953–1958  
Yhdistynyt arabitasavalta 1958–1961/1971  
Egyptin arabitasavalta 1971–

n · k · m

**Muhammad Alin dynastia** on suku, joka hallitsi Egyptiä ja Sudania vuosina 1805–1953, aluksi Ottomaanien valtakunnan alaisina käskynhaltijoina (*wali*), vuosina 1867–1914 Turkin sulttaanin tunnustamina kediiveinä, 1914–1922 Britannian siirtomaavallan alaisina sulttaaneina ja vuodesta 1922 itsenäisen Egyptin kuninkaina. Suku tunnetaan myös *kediivien dynastiana*, koska se käytti pitkään kediivin arvonimeä.

Dynastian perusti albaanitaustainen Ottomaanien armeijan kenraali Muhammad Ali, joka otti Egyptin valtaansa ja sai vuonna 1805 sulttaanilta tunnustuksen asemalleen Egyptin käskynhaltijana. Hän myös otti käyttöön kediivin arvon, jota hänen seuraajansa käyttivät, mutta sulttaani tunnusti sen vasta vuonna 1867. Egypti kuului nimellisesti Ottomaanien valtakuntaan vuoteen 1914 asti, mutta käytännössä se oli vuonna 1882 tapahtuneesta miehityksestä alkaen osa Brittiläistä imperiumia. Britannian sotajoukot jäivät maahan senkin jälkeen, kun Britannia tunnusti Egyptin itsenäisyyden vuonna 1922. Muhammad Alin dynastian valta päättyi käytännössä heinäkuussa 1952 toteutettuun sotilasvallankaappaukseen, joskin vallan ottanut sotilasjohto julisti Egyptin muodollisesti tasavallaksi vasta vuotta myöhemmin. Suvun viimeinen hallitsija Fuad II asuu nykyään maanpaossa Sveitsissä.

Muita merkittäviä sukuun kuuluneita ovat olleet Ottomaanien valtakunnan suurvisiirinä 1913–1917 toiminut Said Halim pašša ja Iranin šaahitar Fawzia Shirin.

Muhammad Alin dynastian hallitsijat (1805–1953)
-----------------------------------------------

  Ottomaanien sulttaanin alaiset hallitsijat vuosina 1805–1914
  *De jure* itsenäiset valtionpäämiehet ja hallitsijat vuosina 1914–1953
### Tunnustamaton kediivikunta (1805–1867)

| Kuningas | Valtakausi | Elinvuodet | Kruununperimys |
| --- | --- | --- | --- |
|  | Muhammad Ali | 18. kesäkuuta 1805 – 20. heinäkuuta 1848 (luopui kruunusta Ibraham paššan hyväksi huonon terveyden takia) | 1769–1849 | Dynastian perustaja |
|  | Ibrahim pašša | 2. maaliskuuta 1848 – 10. marraskuuta 1848 (kuoli) | 1789–1848 | Muhammed Alin poika |
|  | Abbas I | 10. marraskuuta 1848 – 13. heinäkuuta 1854 (murhattiin) | 1812–1854 | Ibrahim paššan veljenpoika |
|  | Said pašša | 14. heinäkuuta 1854 – 18. tammikuuta 1863 (kuoli) | 1822–1863 | Abbas I:n setäpuoli |
|  | Ismail pašša | 19. tammikuuta 1863 – 8. kesäkuuta 1867 | 1830–1895 | Said paššan velipuolenpoika |

### Kediivikunta (1867–1914)

| Kuningas | Valtakausi | Elinvuodet | Kruununperimys |
| --- | --- | --- | --- |
|  | Ismail pašša | 8. kesäkuuta 1867 – 26. kesäkuuta 1879(Syrjäytettiin Ranskan ja Britannian hallitusten tahdosta, muodollisesti Ottomaanisulttaani Abdul Hamid II:n määräyksellä. Kuoli maanpaossa)  | 1830–1895 | Said paššan velipuolenpoika |
|  | Tewfik pašša | 26. kesäkuuta 1879 – 7. tammikuuta 1892 (kuoli) | 1852–1892 | Ismail paššan poika |
|  | Abbas II  | 8. tammikuuta 1892 – 19. joulukuuta 1914 
(Syrjäytettiin Britannian hallituksen tahdosta ensimmäisen maailmansodan aattona. Luopui vaateistaan kruunuun 1931. Kuoli maanpaossa) | 1874–1944 | Tewfik paššan poika |

### Sulttaanikunta (1914–1922)

| Kuningas | Valtakausi | Elinvuodet | Kruununperimys |
| --- | --- | --- | --- |
|  | Hussein Kamel | 19. joulukuuta 1914 – 9. lokakuuta 1917 (kuoli) | 1853–1917 | Abbas II:n setäpuoli |
|  | Fuad I | 9. lokakuuta 1917 – 15. maaliskuuta 1922 | 1868–1936 | Hussein Kamelin velipuoli |

### Kuningaskunta (1922–1953)

| Kuningas | Valtakausi | Elinvuodet | Kruununperimys |
| --- | --- | --- | --- |
|  | Fuad I | 15. maaliskuuta 1922 – 28. huhtikuuta 1936 (kuoli) | 1868–1936 | Hussein Kamelin velipuoli |
|  | Faruk | 28. huhtikuuta 1936 – 26. heinäkuuta 1952 (Luopui kruunusta ja kuoli maanpaossa.) | 1920–1965 | Fuad I:n poika |
|  | Fuad II | 26. heinäkuuta 1952 – 18. kesäkuuta 1953 (Monarkia lakkautettiin ja tasavalta perustettiin. Asuu nykyään maanpaossa.) | s. 1952 | Farukin poika |

Lähteet
-------

1. ↑  Muhammad Ali (Egypt/Politics) Looklex Encyclopaedia.  Arkistoitu 9.2.2014. Viitattu 19.6.2014.
2. ↑  Ibrahim Pasha (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
3. ↑  Abbas 1 (Egypt/Politics) Looklex Encyclopaedia.  Arkistoitu 13.4.2014. Viitattu 19.6.2014.
4. ↑  Said Pasha (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
5. 1 2  Ismail Pasha (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
6. ↑  Tawfiq Pasha (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
7. ↑  Abbas II (Egypt/Politics) Looklex Encyclopaedia.  Arkistoitu 13.4.2014. Viitattu 19.6.2014.
8. 1 2  Fuad I (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
9. ↑  Faruk (Egypt/Politics) Looklex Encyclopaedia.  Arkistoitu 3.7.2014. Viitattu 19.6.2014.
10. ↑   Egypt’s last king on life in exile (The Times Life) The Times. Viitattu 19.6.2014.

Aiheesta muualla
----------------

* Kuvia tai muita tiedostoja aiheesta **Muhammad Alin dynastia** Wikimedia Commonsissa